Az Osteoporosis Health Belief Scale kérdőív magyar nyelvű validálása
Authors: Tardi Péter , Kovács Ildikó , Makai Alexandra , Szilágyi Brigitta , Hock Márta , Járomi Melinda 
Published: October 2021

Összefoglaló.
Bevezetés: A nemzetközi szakirodalomban számos betegséget
illetően elérhető betegségspecifikus tudást és attitűdöt mérő kérdőív.
Magyarországon az osteoporosis témakörében validált kérdőívek tárháza
meglehetősen hiányos. Célkitűzés: Célunk volt a
csontritkulás-specifikus magatartás és attitűd vizsgálatára alkalmas
Osteoporosis Health Belief Scale (OHBS-) kérdőív magyar nyelvre történő
validációja, melynek segítségével mérhetővé válna a magyar anyanyelvű nők
csontritkulással kapcsolatos attitűdje. Módszer: A kérdőív
magyar nyelvre validálása a 2000-ben megfogalmazott hatlépcsős irányelv szerint
történt. A külső validitás vizsgálatához az Osteoporosis Knowledge Assessment
Tool (OKAT-) kérdőívet használtuk. Mintánkat 600 fő alkotta; statisztikai
számításaink során leíró statisztikát készítettünk, különbözőségi vizsgálatokat
végeztünk, a belső konzisztencia vizsgálatára Cronbach-alfa-értéket
számítottunk, a konvergens validitás és a teszt-reteszt mérések vizsgálatához
Spearman-féle korrelációs koefficienst számítottunk. A kérdőív belső
struktúrájának vizsgálatához faktorelemzést végeztünk. Ennek megfelelően
Kaiser–Meyer–Olkin (KMO)-tesztet és Bartlett-próbát számítottunk.
Eredmények: Mintánk (37,7 ± 13,15 életév) az OHBS (126,28 ±
14,85 pont) és az OKAT (8,78 ± 3,1) tekintetében egyaránt alacsony pontszámot
ért el. A teljes kérdőívre kivetített Cronbach-alfa-érték 0,802 volt. A
faktorelemzés (KMO = 0,886; Bartlett-próba p<0,001) 7 faktort különített el,
melyek megfeleltethetők az eredeti faktoroknak. A teszt-reteszt során a
Spearman-féle korrelációs koefficiens 0,921 és 1,000 közötti értéket mutatott.
Az OKAT- és az OHBS-dimenziók összevetésekor számos szignifikáns kapcsolatot
találtunk. Megbeszélés: A vizsgálati eredmények megfelelnek az
eredeti kérdőív szerinti, továbbá a más nyelvre történt validálás során kapott
eredményeknek. Következtetés: Eredményeink alapján a magyar
nyelvű OHBS csontritkulás-specifikus attitűdöt és magatartást vizsgáló kérdőívet
megbízható és valid kérdőívnek tartjuk. Orv Hetil. 2021; 162(37): 1494–1501.
Summary.
Introduction: In the international literature, several
disease-specific questionnaires are available for many diseases. The
opportunities of validated questionnaires are incomplete about osteoporosis in
Hungarian language. Objective: The aim of the study was to
validate the Osteoporosis Health Belief Scale (OHBS) into Hungarian that would
make it possible to measure the osteoporosis-related attitude for
Hungarian-speaking women. Method: The questionnaire was
validated into Hungarian according to the six-step guideline outlined in 2000.
The Osteoporosis Knowledge Assessment Tool (OKAT) questionnaire was used to
examine external validity. Our sample consisted of 600 women. We performed
descriptive statistics; Cronbach’s alpha value was calculated for internal
consistency, we calculated Spearman’s correlation coefficient to examine
external validity. We carried out factor analysis (Kaiser–Meyer–Olkin [KMO]
test, Bartlett test) to examine whether the new questionnaire is suitable for
measurements in the given language the same way as the original questionnaire.
Results: Our sample (37.7 ± 13.15 years of age) achieved
low score for both OHBS (126.28 ± 14.85) and OKAT (8.78 ± 3.1). The Cronbach’s
alpha value was 0.802. Factor analysis (KMO = 0.886; Bartlett test p<0.001)
identified 7 factors that can be similar to the original factors. During the
test-retest, the Spearman correlation coefficient showed a value between 0.921
and 1.000. When comparing the OKAT and OHBS dimensions we found several
significant relationships. Discussion: The results of the study
are similar to the results of the original questionnaire validation as well as
to other OHBS validation studies. Conclusion: Based on the
results, we consider that the Hungarian form of the OHBS is a reliable and valid
questionnaire. Orv Hetil. 2021; 162(37): 1494–1501.